polyglot-tagger/wikipedia-language-snippets-filtered huggingface dataset:
1505 krut en d'Prebende vum Doumkapitel vu Saint-Lambert zu Léck zougesprach, wat em d'Méiglechkeet ginn huet d'Successioun vum hellege Lambert ze revendiquéieren, an als Géigekandidat vum Bëschofsstull géint de Jacques de Croy, Bëschof vu Cambrai opzetrieden, dee vun den Habsburger ënnerstëtzt gouf.
Am zweeten, deen d'Haus de La Marck betraff huet, hunn den Érard a säi Brudder sech engagéiert datt bei engem vun hinne hirem Doud, den Iwwerliewenden, oder en Herrscher dee vum Keeser a vun de Stänn bestëmmt géif, d'Stied an d'Festunge géif iwwerdroe kréien.
1521 hat hien grouss Ënnerstëtzung vum Karel V. wéi et ëm seng Ernennung zum Kardinol gaangen ass. De Karel de V. huet em och nach e Koup aner kierchlech Ämter zoukomme gelooss, an der Hoffnung doduerch selwer méi weltlechen Afloss an den Territoirë vu Bouillon a Léck ze kréien, dozou huet den Äerzbistum vun Toledo am Joer 1522 gezielt.
No nëmme sechs Woche Bauzäit ass dat mat einfache Konstruktiounsmëttele gebaute Gebai, dat fir 1800 Persoune Plaz hat an am Volleksmond den Numm "Briederbud" kritt huet, mat dem Goethe sengem Iphigenie auf Tauris den 2. Dezember 1869 opgaangen.
Ufanks housch e just einfach „Maart“, wéi z. B. an engem Dokument vun 1296 nozeliesen ass. 1408 gouf d'Plaz virun der Méchelskierch „Ale Maart“ genannt, an de Maart virun der Nikloskierch, déi do stoung, wou haut d'Chambersgebai steet, „Neie Maart“.
1919 huet et den Numm "GATOB" ("Gosudarstvennyj akademičeskij teatr opery i baleta", Staatlechen Akadeemeschen Operen- a Ballettheater) kritt a gouf 1935 no dem 1934 ermuerte President vum Leningrader Sowjet, Sergei Kirow, a "Kirow-Theater" ëmbenannt.
Wann déi éisträichesch Linn vum Haus Habsburg baussent deene Gebidder, déi hir direkt gehéiert hunn, staark un Afloss verluer hat, sou war déi spuenesch Linn fir Frankräich nach ëmmer eng Gefor, respektiv Frankräich wollt d'Spuenier aus de Südlechen oder "spueneschen" Nidderlande verdreiwen, fir bis un de Rhäin virdréngen ze kënnen.
D'Uertschaft Soumagne déi der Gemeng den Numm ginn huet, besteet aus zwéin Deeler déi nëmme labber zesummenhänken, Soumagne-Haut um Plateau dat sech ëm déi al Gare vu Micheroux op der Linn 38 a laanscht Nationale 3 entwéckelt huet, a Soumagne-Bas neierdéngs op Soumagne-Vallée gedeeft am Dall vun der Magne.
Déi zukënfteg Sombeem, déi och meeschtens de gréisten Zouwues garantéieren, ginn e puermol am Laf vun der Virbereedung fräigestallt, fir sou den Zouwues um Optimum ze halen, a fir datt d'Sombeem eng grouss, reegelméisseg Kroun kënnen opbauen.
Eng Vollmast kënnt all 9 bis 12 Joer vir, wat am Kloertext heescht dat soubal wéi d'Buche fruchtbach sinn, een héchsten 4 oder 5 Chance kritt fir eng Naturverjüngung unzefänken, woubäi een déi 2 éischt souwisou vergiesse kann, well do de Bestand nach net zeideg genuch ass fir geha ze ginn.
D'Maria Theresia hat d'Kierch Santa Maria della Scala (1381, genannt no der Beatrice Regina della Scala, Fra vum Bernabò Visconti) fir den Neibau ofrappe gelooss, an duerch de klassizisteschen Architekt Giuseppe Piermarini dat neit Opernhaus an nëmmen 23 Méint opriichte gelooss.
An all franséisch Regioun huet een Departement méi eng héich Positioun wéi déi aner a säi Prefet dréit den Titel Préfet de la région X…, préfet du département Y… an d'Uertschaft, wou säi Sëtz ass, gëtt als Chef-lieu vun der Regioun oder als Préfecture de région betitelt.
Nom Premièresdiplom am Lycée Michel Rodange zu Lëtzebuerg huet hie Mathematik op der Fräier Universitéit vu Bréissel studéiert, duerno Informatik op der Universitéit zu Léck; 1989 huet hien den Diplom vum Dokter an der Wëssenschaft op der Kathoulescher Universitéit vu Louvain kritt.
Den Deputéierte Jup Weber huet eng Woch drop an enger Drénglechkeetsfro un en Artikel vum Carlo Hemmer am Lëtzebuerger Land vum 12. Juli 1963 erënnert, an deem et ëm eng Pressekonferenz vum deemolege Premier Pierre Werner goung, an där deen zougi gehat hätt, et géif Lëschte vu Leit, déi am Fall vun engem Krich direkt missten ëmbruecht oder gefaange geholl ginn.
Iwwer en Zesummenhank tëscht Gladio an de Bommeleeër gouf 1990 am uewen ernimmten Zeitungs-Artikel spekuléiert, dëst ass och Enn 2007 nees aktuell ginn, nodeem de Schwäizer Historiker Daniele Ganser e méiglechen Zesummenhank diskutéiert huet.
Am Kader vun der parlamentarescher Enquête iwwer d'Aktivitéite vum SREL huet deem säi fréieren Direkter Charles Hoffmann bei senger Auditioun an der Chamber deklaréiert, datt hie vun Ufank u Chef vum Stay Behind gewiescht wier, deemno scho viru senger Zäit als Direkter vum Spëtzeldéngscht.
Curt Karl Bruno von François, gebuer den 2. Oktober 1852 an der Stad Lëtzebuerg, a gestuerwen den 28. Dezember 1931 zu Königs Wusterhausen bei Berlin, war en Offizéier vun der däitscher Schutztrupp an der fréierer Kolonie Däitsch-Südwest-Afrika, dem haitegen Namibia, an huet den 18. Oktober 1890 déi namibesch Haaptstad Windhuk gegrënnt.
Nodeem sech d'Eegentumsverhältnesser vun Schëff zwëschenduerch weider geännert haten, koum et 1995 ënner dem Numm Seabourn Legend erëm zeréck an de Besëtz vun der Seabourn Line, déi domat dräi Schëffer hat, déi sech wéi een Ee deem anere geglach hunn.
No baussen hin hat de Louis XIV. vu Frankräich, no der Eruewerung vun der Festung, 1684 eng Trophee ameessele gelooss, déi 1795 vun den Truppe vun der Franséischer Revolutioun zerstéiert gouf an duerch eng schwaarz Marberplack ersat gouf, op där stoung: Rendue à la République française le 24 Prairial An III .
D'Nationalstrooss 1 oder N1, och Tréierer Strooss genannt, ass eng lëtzebuergesch Nationalstrooss an de Kantone Lëtzebuerg a Gréiwemaacher, déi vun der Stad Lëtzebuerg op Waasserbëlleg féiert, a vun do weider iwwer déi däitsch Bundesstrooss B49 op Tréier.
Vun der Buerganlag si just nach follgend Elementer iwwereg: d'Buergpaart, Deeler vun der Schëldmauer, eng Wand vum Palas, Deeler vun engem Zwénger, e Wiertuerm, verwëlleft Gäng, déi romanesch Kapell a Mauerreschter vu Ställ.
2019 koum vun him eng Iwwersetzung vum Lao-Tse sengem Tao Te King eraus, eng CD mam Titel Aner Lidder, op där en Iwwersetzunge vu Chansonen a Lidder vu franséisch-, däitsch- oder engleschsproochege Sänger agespillt huet, an eng mat enger neier Opnam, zesumme mam OPL, vum Sergei Prokofjew sengem Pier an de Wollef.
Am Flüchtlingskrisejoer 2015 huet de Serge Tonnar zesumme mat der Rita Neu, der Sabine Tonnar an dem Misch Donven de Veräin Mir wëllen iech ons Heemecht weisen gegrënnt, mam Zil, den interkulturellen Dialog unzekierpen, andeems d'Lëtzebuerger den Auslänner, déi hei liewen, hir Kultur weisen an ëmgekéiert.
Françoise Rosay, mam richtegen Numm Françoise Bandy de Nalèche, gebuer den 19. Abrëll 1891 zu Paräis, a gestuerwen den 28. Mäerz 1974 zu Montgeron, a Frankräich, war eng franséisch Schauspillerin, där hir Carrière méi wéi siechzeg Joer gedauert huet.
De Film ass op Initiativ vun der jonker brittescher Journalistin Candice Allen gemaach ginn, déi op Opname vun de berüümte Riede vun der Grand-Duchesse Charlotte um BBC Radio gestouss war, an déi eng lëtzebuergesch Groussmamm hat, déi hir vill iwwer déi deemoleg Zäit erzielt hat.
De Film erzielt wéi d'Grande-Duchesse Charlotte, déi 1940 beim däitschen Iwwerfall op Lëtzebuerg zesumme mat hirer Famill an den Exil gaangen ass, sech a Kanada, an de Vereenegte Staaten an a Groussbritannie fir hiert Land agesat huet, an iwwer d'BBC de Leit am Land Mutt zougesprach huet.
Hie realiséiert zanterhier Clippen , Kuerzfilmer (ë. a. Pierres sonores, zesumme mam Pinuccio Sciola a Claude Lenners an Unknown Lying Object zesumme mam Claude Grosch) an huet mat Weilerbach säin éischten Dokumentar-Moyen-métrage gemaach, deen am Februar 2008 am Kino erauskoum.
Nodeems hien 10 Joer laang Generalsekretär vun der Lëtzebuerger Associatioun vun de Realisateuren an Zeenariste war, gouf hien am Mee 2019 President vun der Lëtzebuerger Filmakademie, eng Funktioun, déi hie vum Claude Waringo iwwerholl huet.
Aus dem Kontext ergëtt sech, datt d'Bänn onreegelméisseg wäerten erauskommen, an datt an dëser Serie wëssenschaftlech Aarbechten iwwer d'Fauna vu lëtzebuergeschen Naturschutzgebidder, nëmmen aus dem Süde vum Land, wäerte publizéiert ginn.
Den Cinquecento 0.9 i.e. S ass serieméisseg mat 5-Gang-Schaltung, vu banne verstellbare Baussespigelen, wäermtdämmend Verglasung, Digitalauer, Ausstellfënsteren hannen, Fernentrigelung fir d'Mall an an de leschte Serië mat Airbag op der Chaufferssäit aus der Fabrick komm.
De Pablo Diego José Francisco de Paula Juan Nepomuceno María de los Remedios Cipriano de la Santísima Trinidad Martyr Patricio Clito Ruíz y Picasso, gebuer de 25. Oktober 1881 zu Málaga, a gestuerwen den 8. Abrëll 1973 zu Mougins a Frankräich, war e spuenesche Moler, Graphiker a Sculpteur.
Krung Thep Mahanakhon Amon Rattanakosin Mahinthara Ayuthaya Mahadilok Phop Noppharat Ratchathani Burirom Udomratchaniwet Mahasathan Amon Piman Awatan Sathit Sakkathattiya Witsanukam Prasit den offiziellen thailänneschen Numm fir Bangkok ass?
bei einem Vulkanausbroch 1973 op der islännescher Insel Heimaey mat Hëllef vun Dosende vu Pompelen d'Lava mat Mierwaasser ofgekillt konnt ginn, an sou verhënnert gouf, dass de Fëschereihafe zougeschott gi wier, an domat d'wirtschaftech Grondlag vun der Insel gerett konnt ginn?
d'Keelbaach bei bei Nonkeel quasi eng zweet Kéier entspréngt, nodeems se am Uewerlaf am karstege Kaleksteen an an de Galerien aus der Géigend versickert ass, an dann do hiert Bett nees duerch eng Pompelstatioun mat Waasser aus der Grouf Ëtteng II gefiddert gëtt?
Dozou seet den André Hoffmann 2009: "Mäin Antrëtt an déi deemoleg KPL hat ze di mat dem konsequenten Engagement vun där Partei an zwou Froen, déi deemools fir mech entscheedend waren: der sozialer Situatioun vun den Aarbechter an hire Familljen zu Lëtzebuerg an dem mäerderesche Vietnamkrich.
Am selwechte Joer nach huet hien déi Nei Lénk gegrënnt aus där fënnef Joer méi spéit, d'Partei déi Lénk ervirgaangen ass. Fir "déi Lénk" war hien 1999 erëm an der Chamber, bis hien 2000 déi zweet Kéier nees Schäffen zu Esch gouf.
Am Joer 1917 huet déi däitsch Besatzung, déi déizäit op alle Belsche Linnen, déi fir Krichszwecker wichteg waren, wéi geckeg mat Krichsgefaange geschafft hunn, eng Ofkierzung an direkter Linn vum Pont de Namur aus, iwwer de Quartier Froimont mat engem Tunnel gebaut.
D'Schlass an de Park, deen ëffentlech zougänglech ass, sinn am Besëtz vun de Schwëstere vun der Doctrine chrétienne, déi am Schlass an an dräi Nopeschgebaier en Altersheem (Centre intégré MAREDOC, Maison de retraite des Soeurs de la doctrine chrétienne) fir d'Schwëstere vun der Kongregatioun an den allgemenge Public féieren.
Am Ausgank vum Duerf geet et zu Fouss weider iwwer de goudronéierte Wee duerch den Dall vun der Duelemerbaach, laanscht den Hollemollefiels , bis de Wee uewen am Dall no lénks duerch den Eisebunnstunnel vun der Streck Lëtzebuerg-Diddenuewen ofbéit.
E gouf 1940 gesprengt a well net ze vill ze raume war, gouf en duerno ganz ofgedroen, sou dat haut do eng déif Tranchée ass. Bis op e puer Garen, déi ewechgerappt goufen, stinn déi meescht Garen a Gardshaisercher nach laanscht d'Streck a sinn och bewunnt.
D'Aktië ginn eleng vun der Famill Metz gehalen, vum Norbert, vu senger Niess Léonie Metz an hirem Mann Edmond Le Gallais, vum Auguste senger Witfra Nella Laeis an hire Kanner Léon, Paul an Thérèse-Albertine sou wéi vum Charles sengem Fils Jules Metz.
Abrëll 1838 huet den Auguste Metz zesumme mat senge Bridder Charles an Norbert sou wéi dem Théodore Pescatore a senger Qualitéit als Administrateur vun der Société d'industrie luxembourgeoise d'Société en commandite Auguste Metz & Cie gegrënnt mam Objet d'Berbuerger Schmelz ze bedreiwen.
De Stengeforter Stauweier war d'Resultat vun der Konstruktioun am Ufank vum 20. Joerhonnert vun engem Barrage am Äischdall tëscht Stengefort a Clairefontaine an der Géigend vum Schwaarzenhaff, am Grenzgebitt tëscht Lëtzebuerg an der Belsch.
De Locatiounssystem besteet am Mäerz 2023 aus enger 1200 Vëloen, déi op 124 Statiounen uechtert d'Stad Lëtzebuerg , an d'Nopeschgemengen Hesper , Stroossen , Mamer , Bartreng Leideleng an Nidderanwen verdeelt sinn.
D'Cantons de l'Est (oder de: Ostkantonen, op Lëtzebuergesch dacks Neibelsch genannt) an der Belsch setze sech zesummen aus de Gemenge vum fréiere preisesche Krees Eupen-Malmedy an Neutral-Moresnet, haut La Calamine, déi am Kader vum Traité vu Versailles als Krichsentschiedegung un d'Belsch ofgetratt goufen.
D'Konzessioun fir d'Aarbechten an d'Exploitatioun hat am Ufank, vun 1845 bis 1855 d'Compagnie du Chemin de Fer de Namur, duerno vun 1855 bis 1862 d'Compagnie du Chemin de Fer du Nord Français a schliisslech d'Compagnie du Nord-Belge.
An der Zäit vum Subatlantikum goufen d'Eeche vun de Buchen an Dännen vun den héije Plaze verdréckt, d'Stilleech huet sech an d'Dällten and d'hiwweleg Géigende verzunn, an d'Drauweneech an déi mëttelst an ënnescht Biergloen.
Haut läit den Accent an der Projetsaarbecht ganz däitlech am Beräich vun der Bildung, well d'Bildung e positiven Impakt op vill aner Liewensberäicher huet (Ëmwelt, Mënscherechter, Demographie, Gesondheet, Demokratie, asw.) an dozou bäidréit, datt d'Mënschen hiert Potential entwéckele kënnen.
D'Grace Patricia Kelly, gebuer den 12. November 1929 zu Philadelphia an den USA, a gestuerwen de 14. September 1982, méi spéit Prinzessin Gracia Patricia vu Monaco, war eng US-amerikanesch a monegassesch Schauspillerin mat irischen Originnen a koum duerch hir Hochzäit mam Prënz Rainier III. vu Monaco op de monegassechen Troun.
No 1886 huet hien zu Lëtzebuerg och de Park vum Thermalbad vu Munneref an de Park vum Hotel Grand-Chef zu Munneref ugeluecht, sou wéi d'Parke vum Mäerterter "Schlass" , vum Schlass Kockelscheier , dee vum Bouferdenger "Schlässchen" an dee vum Walfer Schlass .
Wéi am Kontext vun der Belscher Revolutioun d'Groussherzogtum Lëtzebuerg tëscht dem neie Staat Belsch an dem Hollännesche Kinnek als Kompromëssléisung sollt gedeelt ginn, gouf sech op der Konferenz vu London op d'Sproochegrenz als Trennungslinn gëeenegt.
1930 stëmmt de Kiercherot enger Propose vum Bauveräin zou, de Keessestand vu 6000 Frang un d'Gemeng ze bezuelen, déi sech dofir bereet erkläert, en neie Buedembelag, eng Wandtäfelung, eng nei Agankspaart a 6 nei Fënsteren ze iwwerhuelen.
De Bau vun enger neier Kapell gouf vum Gemengerot a senger Sëtzung vum 14. Mäerz 1948 an d'Weeër geleet andeems déi vun den Architekte Reuter a Loschetter entworfe Pläng an Devisen Krediter an enger Héicht vun 258.000 Frang accordéiert kruten.
Vun hanner Habay-la-Vieille leeft s'op enger Längt vun 3.200 Meter parallel mat der Eisebunnsstreck Namur-Sterpenich-Lëtzebuerg, ënner der A4 erduercht, fir op der Héicht vun der Uertschaft Rulles, an engem grousse Bou no Süden ze dréinen.
Nodeem d'Spidol 1689 erëm bewunnbar war, koumen d'éischt emol déi krank a blesséiert Zaldoten, déi virdrun am franséische Militärlazarett am Bouneweger Klouschter gefleegt goufen, do ënnerdaach, bis dat neit Militärspidol am Pafendall fäerdeg war.
D'Serie gëtt vun den däitsche Bicher Spiderwicks Handbuch für die fantastische Umwelt um dich herum, Über Haltung und Pflege von Elfen, Notizbuch für fantastische Beobachtungen, Die große Entdeckungsreise durch die verzauberte Welt dokumentiert von Thimbletack an Das Geheimnis der Spiderwicks - Das Buch zum Film ergänzt.
Nodeem déi antikolonial Rebelle vun der PAIGC 1973 d'Onofhängegkeet erkläert haten, ass Madina do Boe zu der neier Haaptstad ernannt ginn, mä no der Unerkennung vun der Onofhängegkeet duerch Portugal den 10. September 1974 ass Bissau déi Funktioun erëm zougefall.
Am Zentrum vun der Stad läit d'Plaz vun den Nationalhelden , ronderëm leien déi meescht Ministèren a Banken, d'Klinik Simão Mendes , d'Geriicht, de Kierfecht an den nationale Stadion Estádio Lino Correia, an deem Plaz fir 12.000 Leit ass.
Op deenen éischten 1.200 Meter leeft se laanscht déi fréier Atertlinn, fir da bei den éischten Haiser vu Kënzeg op der Héicht vum fréiere Wäschbuer an de Fusselächer, deem säi Waasser se do bäikritt, ënner der Atertlinn erduerch ze lafen.
Fir seng Mérite fir déi vietnameesesch-däitsch Relatiounen a fir seng Bäiträg zur Realiséierung vum Héichleeschtungsrechnen am Vietnam krut hien am Joer 2000 den Éierendoktertitel vun der vietnameesescher Akademie vun de Wëssenschaften an der Technologie an am Joer 2003 Verdéngschtmedail vum vietnameesesche Ministère fir Educatioun.
No sengem Doud 1905 wousst alt nees keen eppes mam Gebai unzefänken, bis et dann am Éischte Weltkrich benotzt gouf, fir do déi Famillen ënnerzebréngen, déi aus de Quartieren no bei der Gare vun der Stad Lëtzebuerg, wéinst méigleche Bommenugrëffer evakuéiert goufen.
1991 goufen et an der Stad Lëtzebuerg 641 Parkaueren, hautdesdaags gëtt et der nach ronn 300, déi haaptsächlech bei Parkplaze fir Persoune mat reduzéierter Mobilitéit opgestallt sinn, fir datt déi net bis bei den nooste Parkschäinautomat goe mussen.
Déi éischt Aueren zu Lëtzebuerg goufen de 25. Abrëll 1958 bei der Post um Piquet an an der Aldringerstrooss opgeriicht, eng Plaz wou virdru relational vill Parkverkéier war an net jidderee sech un déi maximal ausgeschëldert Parklimitt vun 30 Minutte gehalen huet.
Déi éischt Parkauer gouf de 16. Juli 1935 zu Oklahoma City opgestallt a krut den Numm „Schwaarz Maria“ . An Europa goufen déi éischt Parkauren 1952 zu Basel opgestallt, an Däitschland war et de 4. Januar 1954 wéi zu Duisburg den éischte „Parkograph” an der Strooss „Am Buchenbaum” montéiert gouf an zu Bréissel war et am Joer 1956.
Beim RFM ware Leit wéi de Bob Christie, de Jim Devans , de Luc Melsen , de Mike Welter , de Jules Serrig , de Ramon Kirsch , de Gérard Floener , den Dan Winkowski de Carlo Medinger, de Serge Linckels aka "Kim" , de Brian Hill, de Roy Peter oder de Marc Kirsch fir der nëmmen e puer ze nennen.
De 5. Mee 1992 mat engem groussen Ëmzuch duerch d'Stroosse vu Lëtzebuerg an Honnerte vu Visiteuren op dësem leschten Dag huet RFM mat enger Sendung vum Ramon Kirsch um 17 auer 30 de Betrib definitiv agestallt, dono ass nach d'Ons Heemecht iwwer de Sender gaang.
Dat mat der Hoffnung op eng Nationalfrequenz am UKW, di awer net vun der Alia accordéiert ginn ass. D'Animateuren, déi mat dëser Richtung net averstane waren, an duerch d'Non-stop-Musek souwisou iwwerflësseg gi sinn, sinn doropshin deelweis op aner Radioen iwwergewiesselt.
1774 wollten d'Iechternacher Bierger d'Justizkräiz duerch e Monument ersetzen, dat dem Geescht vun der Zäit entsprach hätt: e Sockel mat den allegoresche Statue vun der Justitia an der Pax , a mat engem klenge Baseng, wou d'Awunner Waasser hätte schäffe kënnen.
Oktober 1794, mat regulären Truppen an d'Abteistad amarschéiert sinn, an datt do d'Justizkräiz ewech koum an e Fräiheetsbam opgeriicht ginn ass. De Jurist an Historiker Michel-François-Joseph Müller, dee warscheinlech en Aenzeie war, huet dozou dëse Commentaire gemaach: Am
D'Bettina Sabbatini, och bekannt ënner dem Numm Bettina Scholl-Sabbatini, gebuer den 19. Dezember 1942 zu Esch-Uelzecht, ass eng lëtzebuergesch Kënschtlerin, déi a Keramik schafft an a Leem, Steen an a Bronz sculptéiert.
d'Post fusionéiert mat LUXGSM; Aféierung vum meng.post.lu-Service fir Kaarten an Timberen individuell ze gestalten; Aweiung vum nationalen Zortéierzenter um Krakelshaff bei Beetebuerg; Aféierung vum internationalen Breetbandreseau TERALINK a vum neien E-Mail-Service vun der Post;
d'Post gëtt déi éischt virbezuelte VISA-Kreditkaart eraus; Start vun LU-CIX, dem neie kommerziellen Internet-Knuet vu Lëtzebuerg, mat der Bedeelegung vu P&T; P&T ënnerschreift e Partnerschaftsvertrag mat engem grousse franséische Automobilconstructeur fir d'Entwécklung vum Telematik-Déngscht e-Call fir Autoen an Europa;
déi éischt Dateverbindung tëscht Lëtzebuerg a Frankfurt iwwer den internationalen Héichleeschtungsreseau TERALINK geet a Betrib; Ouverture vum Datenzenter zu Keel; europäesch Première mat der Vente vun Timberen aus dem Postomat; den éischten Tëleesprogramm an 3D gëtt op der Tëlee vun der Post ugebueden;
Aféierung vun der neier visueller Identitéit an dem Numm POST Luxembourg; déi éischt SelfPost-Automate ginn ageféiert, mat deenen ee seng Enveloppen a Päck selwer frankéiere kann; de Reseau vun de PackUp-Automate geet vun 12 op 22 erop; POST Finance féiert d'App Digicash an; 10.000 Wunnhaiser ginn un de Glasfaserreseau ugeschloss; Aféierung vu 4G-Offren;
Aféierung vun der App CCP Mobile; 43 % vun de Stéit hunn e Glasfaseruschloss an iwwer 90 % vun der Populatioun huet Accès op de 4G-Reseau; 2 Business Corners fir kleng a Mëttelbetriber ginn zu Ettelbréck an op der Cloche d'or op;
Virun allem wärend an no der Oktav huet dës Ausstellung fir hëtzeg Debatte gesuergt, well fir d'Schlusspressessioun, den 21. Mee 1995 d'Statu "Clarice again", déi um Parcours vun der Pressessioun stoung, vun den Autoritéite mat engem Duch zougehaange gi war.
D'Niki de Saint Phalle, gebuer ënner dem Numm Catherine Marie-Agnès Fal de Saint Phalle den 29. Oktober 1930 zu Neuilly-sur-Seine , a gestuerwen den 21. Mee 2002 zu San Diego , war eng franséisch Kënschtlerin, Plasticienne, Molerin, Sculptrice a Filmregisseurin.
Nom Zwingli sengem Doud an der Schluecht vu Kapell, wärend de bewaffneten Ausenanersetzungen tëscht de reliéise Kommunautéiten, sinn d'Zwinglianer, ënner der Leedung vum Heinrich Bullinger, mat den Unhänger vum Jean Calvin 1549 zur Reforméierter Kiirch verschmolz.
D'Kannerrechtskonventioun gouf den 20. November 1989 vun der UNO formuléiert an ass d'Fortsetzung vun der Genfer Erklärung iwwer d'Kannerrechter vun 1924 an der Erklärung vun der UNO-Generalversammlung vun 1959 iwwer d'Rechter vum Kand.
E Coursevëlo huet en dënne liichte Kader a keng Fiederen, ganz schmuel Felgen a Pneuen, ee Guidon, dee verschidde Grëffpositiounen zouléisst, deen och méi schmuel wéi déi normal Guidonen ass. E Courseguidon, huet meeschtens eng Breet vu 44 cm.
E Vëlo ass en eespueregt Gefier dat meeschtens zwee Rieder huet, vun deenen dat viischt mat engem Guidon gerenkelt ka ginn, an dat duerch Muskelkraaft iwwer Pedallen, an enger Ketten ouni Enn iwwer en Zännkranz um hënneschte Rad ugedriwwe gëtt.
1643 huet de Kinnek vu Spuenien, deen Här a Meeschter an der Gégend war, dem Kapitel vu Léck, d'Seigneurerie ewechgeholl, haaptsächlech well e Sue fir d'Reliounskricher gebraucht huet, an huet vun der Seignererie 800 Florine verlaangt.
No enger offizieller Ëmfro aus dem Joer 2012 si 35,4 % vun der Bevëlkerung russesch orthodox, 30 % si spirituell awer net reliéis, 13 % bekenne sech zum Islam, 9 % sinn Atheisten, an de Rescht gehéieren zu Splittergruppen, anere Reliounen oder hunn net op d'Fro geäntwert.
AFO Film ass den Numm vun enger Ekipp vun haaptsächlech dräi Leit, dem Georges Fautsch, der Maisy Hausemer an dem Paul Scheuer, déi tëscht dem Enn vun den 1960er an dem Ufank vun den 1990er Joren zu Lëtzebuerg Filmer realiséiert hunn.
Den Halldór Kiljan Laxness ; gebuer den 23. Abrëll 1902 zu Reykjavík a gestuerwen den 8. Februar 1998 zu Gljúfrasteinn bei Mosfellsbær, deem fréiere "Mosfellssveit", war en islännesche Schrëftsteller a Literaturnobelpräisdréier.
Nodeems d'Stad nees zwou Kéieren vun de franséischen Truppen ënnert dem Maréchal de Châtillon belagert gouf, ass se wärend dem Drëssegjärege Krich op Uerder vum Richelieu praktesch dem Buedem gläich gemaach ginn a se blouf fir eng laang Zäit quasi verlooss.
Fir net an d'Waffen-SS agegliddert ze ginn, huet hie sech mat 14 Joer „fräiwëlleg“ als Reserveoffizéieschkandidat fir déi schwéier Artillerie gemellt, eng Truppeformatioun vun där hie wousst, datt d'Waffen-SS net driwwer disposéiere géif.
Den Zweck war, zesumme bei automobil-sportlechen Evenementer wéi Courssen, Biergcourssen a Slalomen zu Lëtzebuerg matzemaachen, anerersäits awer och am Ausland bei DKW-Evenementer matzemaachen, wéi z. B. dem Internationale Silberschild-Rennen op der Avus zu Berlin.
D'Vergréisserung vun der Zuchkraaft um Objet dee beweegt soll ginn, entsteet doduerch datt wann d'Seel parallel zu sech selwer iwwer sou eng lasse Pulli zeréckgezunn gëtt, d'Kraaft déi ee muss opbrénge fir den Objet ze beweegen ëm d'Hallschent reduzéiert gëtt.
Duerno leeft se ënner der fréierer Eisebunnsstreck Atertlinn erduerch, da kritt se nach vu lénks d'Wollefsbaach derbäi, fir dann op enger Streck vu ronn 500 Meter praktesch parallel mat der N24 duerch Useldeng ze lafen, fir net wäit vum Useldenger Schlass op enger Héicht vun 240 Meter vu riets vun der Atert opgeholl ze ginn.